b'\n_START_ARTICLE_\nTreonin\n_START_SECTION_\nZgodovina\n_START_PARAGRAPH_\nTreonin je bila zadnja odkrita proteinogena aminokislina, prvi jo je opisal William Cumming Rose leta 1935. Spojina je bila poimenovana zaradi podobnosti s treozo, monosaharidom iz \xc5\xa1tirih ogljikovih atomov.\n_START_SECTION_\nBiosinteza\n_START_PARAGRAPH_\nJe esencialna aminokislina, torej je \xc5\xbeivalski organizmi ne sintetizirajo in jo morajo pridobiti s hrano, predvsem v obliki beljakovin. V rastlinah in mikroorganizmih se treonin sintetizira v ve\xc4\x8d korakih iz asparaginske kisline preko homoserina.'